Diari Oficial de la Generalitat Valenciana


Sumari del DOGV 3769, del 12-06-2000 (2000/4379)

Informació pública de l'alternativa tècnica de programa d'actuació integrada Sector Residencial 5 Magdalena.
------------------------------------------------------------------------------------------------------------

### Dades del document

Número de DOGV
:   3769

Data del DOGV
:   12-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4379


Organisme emissor
:   Viviendas Jardin, SL e Inmobiliaria Mediterrània, Atica, SA

Tipus de document
:   Anunci

Informació pública de l'alternativa tècnica de programa d'actuació integrada Sector Residencial 5 Magdalena. [2000/M4379]
  
Viviendas Jardín, SL e Inmobiliària Mediterrània, Àtica, SA, en virtut de les facultats que els confereix l'article 48.1.C) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmet a informació pública l'alternativa tècnica de programa d'actuació integrada, referendada per l'agrupació d'interés urbanístic Magdalena, acompanyada de projecte d'urbanització, pla parcial, document d'homologació, corresponents a la unitat d'execució en sòl urbanitzable que es delimita en el pla parcial integrant de la present alternativa tècnica i que comprén els terrenys, d'una banda, del sector de sòl urbanitzable denominat Sector Residencial 5 Magdalena i, de l'altra, els sistemes generals d'espais lliures, adscrits al dit sector. Ocupa una superfície total aproximada de 91.140,30 metres quadrats.
  
L'esmentat sector limita al nord-est, amb l'avinguda de Serra, al sud-est, amb el camí de Museros i el convent de la Magdalena, al sud-oest, amb el terme municipal de Museros i al nord-oest, amb el traçat del futur ramal d'enllaç corresponent al projecte de la CV-32, així com amb la part de darrere del carrer de Rosales i l'antiga carrerada de Moncada, i comprén una superfície total aproximada de 84.840,30 metres quadrats (referits exclusivament al sector).
  
Els terrenys corresponents als sistemes generals adscrits al sector limiten al nord-est, amb l'avinguda de Serra, al nord-oest, amb el camí de Museros, al sud-oest, amb sòl no urbanitzable, al sud-est, amb sòl urbanitzable (sector entre nuclis); comprén una superfície total de 6.500 metres quadrats, d'acord amb el Pla General d'Ordenació Urbana.
  
L'alternativa tècnica del programa, junt amb el projecte d'urbanització i el pla parcial i document d'homologació annex, junt amb els estatuts de l'agrupació Magdalena, es troben protocol·litzats en la Notaria de la senyora Gracia Lourdes Gregori Romero, amb domicili a Massamagrell, carrer de Sant Joan, número 6-1; de la mateixa manera, una còpia de la dita alternativa ha sigut dipositada en l'Ajuntament de Massamagrell, identificada com a programa d'actuació integrada UE-SR-5 Magdalena-Massamagrell-Alternativa Tècnica.
  
Es fa constar, en aplicació de l'article 46.3 de la Llei Reguladora de l'Activitat Urbanística que durant el termini de 20 dies, comptats des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer en la Notaria de la senyora Gracia Lourdes Gregori Romero per a obtindre informació, pels procediments legals, sobre els documents protocol·litzats.
  
Igualment, es fa constar que es podran consultar en l'Ajuntament de Massamagrell les actuacions derivades de la documentació que hi ha dipositada i presentar-hi, per a la seua incorporació a aquesta, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
De conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, aquest edicte serveix com a notificació als afectats desconeguts o no localitzats.